Сіняя (рака)

Сі́няя, Сінія — рака ў Асіповіцкім раёне Магілёўскай вобласці Беларусі, правы прыток ракі Свіслач (басейн Дняпра).

 Назва 

У складальніка спісу гідронімаў дняпроўскага басейна П. Маштакова (1913) згаданы толькі варыянт "Сінія"П. Л. Маштаковъ. Списокъ рѣкъ днѣпровскаго бассейна. С.-Петербургъ, 1913. С. 101..

Паводле Ул. Тапарова, балцкая назва з дыялектным суфіксам -ija. Магчыма, існуе сувязь з літоўскімі назвамі Seina, SienisВ. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 207.. Літоўскія гідронімы Seina, Sainas А. Ванагас звязваў з літоўскім at-sainus «павольны, неахайны, лянівы», далей — да старажытнаісландскага seinn «павольны, позні», сярэдневерхненямецкага seine «павольны, лянівы», фракійскага seinas «лянівы, павольны»A. Vanagas. Lietuvių hidronimų etimologinis žodynas. — Vilnius, 1981. — С. 293—294. (гэтае далей да індаеўрапейскага *sei- : si- «слабець; вялы, слабы; апускацца, пагружацца»J. Pokorny. Indogermanisches etymologisches Wörterbuch. Bern / München 1959 / 1969. C. 890—891.). Пазней Ул. Тапароў, згадваючы і прыклад дняпроўскай Сініі, той жа корань Sein- бачыў у назве рэчкі Сінболна на Павоччы, а "павольную" семантыку гідроніма ілюстраваў наяўнасцю суседняга да Сінболны ручая ЛенівойB. H. Топоров. Балтийский элемент в гидронимии Поочья. II // Балто-славянские исследования. 1987. Москва, 1989. С. 65.. Значэнне назвы - "Павольная, нехуткаплынная".

Паводле беларускага географа В. Жучкевіча, назва ракі Сіняя ўтвораная ад асновы сінь, сінец — выхады закісу жалеза на забалочаным лугу, таксама зараснікі сінелы, сінюхіВ. А. Жучкевич. Краткий топонимический словарь Белоруссии. Минск, 1974. С. 344, 343..

 Гідраграфія 
Даўжыня ракі 23 км. Плошча вадазбору 508 км². Сярэдні нахіл воднай паверхні 0,5 ‰. Пачынаецца за 3 км на захад ад вёскі Паплавы, вусце за 2,8 км на паўночны ўсход ад вёскі Цяплухі. Рэчышча каналізаванае.

Асноўныя прытокі: Каранскі канал (рака Точанка), канал Халадцова, рака Млынка (справа), Пратасевіцкі канал (злева).

На рацэ: горад Асіповічы.

 Зноскі 

 Літаратура 







 Спасылкі 
 Общая характеристика речной сети Могилёвской области (в разрезе районов) // Справочник «Водные объекты Республики Беларусь»  
 Основные характеристики речных бассейнов (с площадью водосбора более 200 км²) Могилёвской области // Справочник «Водные объекты Республики Беларусь»  

Катэгорыя:Рэкі Асіповіцкага раёна
Катэгорыя:Прытокі Свіслачы (прыток Бярэзіны)